
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	07.09.2026.
	
	Nr. RD-26-358-ir


	Par satiksmi gājiena laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.7. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā SIA “Vecāku organizācija” 13.08.2026. pieteikumu par gājiena organizēšanu: 

1. Ņemt vērā, ka 13.09.2026. no plkst. 12.00 līdz plkst. 12.30 notiks Tēvu dienas gājiens pa maršrutu: Brīvības laukums–Brīvības bulvāris–Elizabetes iela–Vērmanes dārzs.

2. Par gājiena norisi atbild SIA “Vecāku organizācija” pārstāve Inga 
Akmentiņa-Smildziņa (tālrunis 26466250; e-pasts: inga@vecakuorganizacija.lv).

3. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju nodrošinās:

3.1. gājiena pavadīšanu 1. punktā norādītajā maršrutā un regulēs, ierobežos vai slēgs transportlīdzekļu satiksmi atbilstoši nepieciešamībai;

3.2. ceļu satiksmes drošību un sabiedrisko kārtību iepriekšminētajās vietās, norādītajā maršrutā un laikā.

4. Rīgas pašvaldības sabiedrībai ar ierobežotu atbildību “Rīgas satiksme” 13.09.2026. no plkst. 12.00 līdz plkst. 12.30 organizēt un regulēt sabiedriskā transporta satiksmi atbilstoši nepieciešamībai.

5. Gājiena organizatorei – SIA “Vecāku organizācija” – nodrošināt:

5.1. sabiedriskās kārtības noteikumu ievērošanu gājiena norises vietās un laikā;

5.2. teritorijas sakopšanu pēc gājiena.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par satiksmi gājiena laikā publiskošanu Rīgas valstspilsētas pašvaldības komunikācijas kanālos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

